Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A CIS egyik legfõbb jellemzõje, hogy a tagállam által kijelölt illetékes nemzeti hatóság (a 2005. évi XCIX. törvény 3. §-a alapján a Vám- és Pénzügyõrség) közvetlen adatbeviteli lehetõséggel rendelkezik. A nemzeti adatbázisban
Paragraph Index: 197

A CIS egyik legfõbb jellemzõje, hogy a tagállam által kijelölt illetékes nemzeti hatóság (a 2005. évi XCIX. törvény 3. §-a alapján a Vám- és Pénzügyõrség) közvetlen adatbeviteli lehetõséggel rendelkezik. A nemzeti adatbázisban szereplõ adatok központi rendszerbe történõ rögzítését csak „jóváhagyó” („authorizer”) jogosultsággal rendelkezõ végezheti, aki a rögzítés során vizsgálja az adatok jogszerûségét és az adatvédelmi szabályok érvényesülését. A bevitt adatokat bármelyik regisztrált felhasználó lekérdezheti. A felhasználói jogosultság megadása a „jóváhagyó” által aláírt formanyomtatvány alapján az OLAF-nál történik. A felhasználói jogosultság beállításáról és egyéb kapcsolódó információkról a „jóváhagyó”-t értesítik; a felhasználónak az elsõ belépés során kötelezõ a jelszót megváltoztatni. A lekérdezések 1%-át automatikusan rögzítik annak ellenõrzése céljából, hogy a lekérdezés jogszerû volt-e, illetve az arra felhatalmazott felhasználó hajtotta-e végre azt. Ezt a nyilvántartást hat hónap múlva törlik. Az információk tárolása az OLAF3-nál található központi adatbázisban történik. A tárolt adatokat évente felülvizsgálják. Azon adatokat, amelyek a CIS céljainak eléréséhez már nem szükségesek, áthelyezik az úgynevezett korlátozott területre („grey zone”). Ez a terület kizárólag adatvédelmi ellenõrzés céljából hozzáférhetõ; az adatokat innen egy év múlva törlik. A tagállami hatóságok közvetlenül, az AFIS4 levelezõ rendszerén keresztül is cserélhetnek információt. Az OLAF által kidolgozott és a tagállamok által alkalmazandó Mûveleti Eljárások Kézikönyve tartalmazza a CIS céljait, jogi hátterét, a képzésre vonatkozó elõírásokat, az adatbiztonsági alapelveket és minimum-követelményeket, továbbá a személyes adatok védelmére vonatkozó szabályokat. A CIS adatvédelmi felügyelete többrétû: – az elsõ pillérbe tartozó ügyek esetében a tagállami adatbázist a nemzeti adatvédelmi ellenõrzõ hatóság, az OLAF-nál lévõ központi adatbázist az európai adatvédelmi felügyelõ és az OLAF adatvédelmi felelõse ellenõrizheti; közös és egységes megoldást kívánó problémák megtárgyalására a 505/97/EK rendelet 43. cikk (5) bekezdésében hivatkozott ad-hoc bizottság keretében van lehetõség; – a harmadik pillérbe tartozó ügyek esetében a tagállami adatbázist a nemzeti adatvédelmi ellenõrzõ hatóság, európai szinten pedig a közös adatvédelmi ellenõrzõ hatóság (Customs Joint Supervisory Authority – Customs JSA) felügyeli. Az adatvédelmi biztos 2006 nyara óta tagja a közös adatvédelmi ellenõrzõ hatóságnak. Statisztikai adatok: A CIS-ben 375 harmadik pillér hatálya alá tartozó „élõ” ügy volt (a rögzített ügyek száma 470) 2006. április 30-ig. A CIS harmadik pillér hatálya alá tartozó részében 1 311 felhasználót regisztráltak, s 4 915 lekérdezést hajtottak végre 2006. április 30-ig. Magyar adatok:

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes